### | | | | --- | --- | | | | | --- | | **Teknik- og Miljøudvalget** 6. april 2017 Sagsnr. 710-2016-56725 Dok.nr. 710-2017-65324 Sagsbehandler DPLVSO | | 26.                 Projektforslag fra [adresse] for renovering af spids- og reservelastanlæg - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] ønsker at udskifte tre gamle kedler med to
nye på deres spids- og reservelastcentral på [adresse] i Hadsten. I forbindelse
med udskiftningen af kedlerne, skal der foretages en gennemgribende renovering
af selve centralen. [adresse] har derfor indsendt vedlagte
projektforslag med anmodning om kommunens godkendelse.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

Størstedelen af varmeproduktionen
hos Hadsten Varmeværk sker ved forbrænding
af halm suppleret med afbrænding af træpiller i varmeværkets biomasseanlæg.
Derudover anvendes naturgas til spids- og reservelastproduktion, hvilket
fortsat vil være tilfældet med de nye kedler.

De tre gamle spids- og
reservelastkedler har en samlet indfyret effekt på
12,47 MW. De to nye kedler er hver på 6 MW og vil derved få omtrent samme
samlede effekt. Anlægget har i dag højst 200-400 driftstimer om året, hvilket
også er det forventede niveau fremover.

Ved at udskifte kedlerne og
renovere spids- og reservelastcentralen vil Hadsten
Varmeværk få et nyt og tidssvarende anlæg med:

· En højere virkningsgrad

· Bedre muligheder for styring

· En øget drifts- og
forsyningssikkerhed for forbrugerne.

I projektet er der regnet med en
samlet anlægsinvestering på ca. 2,5 mio. kr. for [adresse]. Hvis
varmeværket i stedet valgte at fortsætte med de eksisterende kedler, der er
knap 40 år gamle, ville det både kræve en gennemgribende renovering af kedlerne
og af selve centralen, og de samlede udgifter ville løbe op i et tilsvarende
beløb.

Da investeringen forudsættes
finansieret gennem en kommunekredit til en lav rente over en længere årrække,
vil projektet ikke få væsentlig indflydelse på [adresse] økonomi.

[adresse] har udarbejdet
en samfundsøkonomisk analyse, der blandt andet tager højde for udgifter til
brændsel, drift og vedligehold, kapital- og miljø-omkostninger. Projektet vil kun
medføre en lille samfundsøkonomisk fordel på højst 100.000 kr. set over 20 år,
men ønskes gennemført af hensyn til de førnævnte fordele.

De nye kedler vil have en bedre
virkningsgrad og vil dermed kunne udnytte naturgassen bedre sammenlignet med
den aktuelle udnyttelse. På grund af de meget få årlige driftstimer vil de
energi- og miljømæssige konsekvenser dog være minimale.

Projektet vil ikke påvirke
varmepriserne og dermed heller ikke brugerøkonomien.

I forbindelse med projektet skal
der laves en VVM-screening og evt. et tillæg til eller en revurdering af
[adresse] nugældende miljøgodkendelse. Denne del af sagen behandles
særskilt i Teknik og Kultur.

[adresse] er selv
ansvarlig for at indhente øvrige fornødne tilladelser til brug for
realiseringen af projektet.

[adresse] godkendelse af
projektforslaget er betinget af, at projektet er påbegyndt senest 3 år efter
godkendelsen, og at anlægget højst har 1.000 driftstimer om året.

**ØKONOMI**

[adresse] vil søge Favrskov Kommune om
kommunegaranti for optagelse af lån i Kommunekredit på 2,5 mio. kr., hvoraf der
skal betales stiftelsesprovision til kommunen. Der fremsendes særskilt
ansøgning om kommunegaranti til behandling i Byrådet. Det kommunegaranterede
lån er en betingelse for, at projektet kan gennemføres.

**INDDRAGELSE**

Projektforslaget har været sendt i høring ved HMN Naturgas,
der har meddelt, at de ikke har bemærkninger til projektforslaget.

**INDSTILLING**

Kommunaldirektøren indstiller til Teknik- og Miljøudvalget:

1.    At [adresse]
”Projektforslag for udskiftning af 3 gamle spids- og reservelastkedler med 2
nye kedler” godkendes.

**BESLUTNING**

**Bilag**

|  |  |
| --- | --- |
| Projektforslag for udskiftning af 3 gamle spids- og reservelastkedler med 2 nye kedler | 710-2017-55324 |